《西溪次韵九首 其一》
宋代·刘跂

终年倦城郭，梦入水云乡。酒美俱中圣，诗成独擅场。

高风助悲壮，皎月照清狂。露下如铅水，沾衣笑泪浪。

作者简介：永静军东光人，字斯立，号学易先生。刘挚子。神宗元丰二年进士。官朝奉郎，哲宗绍圣间从父于新州谪所。徽宗立，诏返挚家属，跂诉文及甫之诬，及甫被贬。后遭党祸，编管寿春，为官拓落，政和末以寿终。有《学易集》。